SABINA คว้ารางวัล “Best Online Marketing Performance”
SABINA คว้ารางวัล Best Online Marketing Performance จากงาน Shopee Brands Conference 2021 พร้อมตั้งเป้ายอดขายช่องทางออนไลน์ปีนี้โตเพิ่ม 15%
SABINA คว้ารางวัล Best Online Marketing Performance จากงาน Shopee Brands Conference 2021 พร้อมตั้งเป้ายอดขายช่องทางออนไลน์ปีนี้โตเพิ่ม 15%
5 ส.ค. 2564

นางสาวดวงดาว มหะนาวานนท์ ประธานเจ้าหน้าที่บริหารการส่งเสริมธุรกิจ บริษัท ซาบีน่า จำกัด (มหาชน) หรือ SABINA กล่าวว่า จากการเปลี่ยนแปลงในด้านพฤติกรรมของผู้บริโภคที่หันเข้ามาช้อปปิ้งออนไลน์จนเป็นส่วนหนึ่งในชีวิตประจำวัน ส่งผลให้ซาบีน่าต้องปรับกลยุทธ์การตลาดพร้อมเสริมความแข็งแกร่ง ความสามารถในการทำกิจกรรมบนโลกออนไลน์ให้เข้มข้นมากขึ้นเพื่อเพิ่มโอกาสให้ลูกค้า สามารถเข้าถึงผลิตภัณฑ์และแคมเปญของเราได้อย่างตรงตามความต้องการที่แตกต่างกันของลูกค้าแต่ละคน ซึ่งการได้รับรางวัล Best Online Marketing Performance Awards ในครั้งนี้ จึงเป็นความภาคภูมิใจของซาบีน่า ที่สะท้อนให้เห็นถึงความมุ่งมั่นในการพัฒนากลยุทธ์การตลาดออนไลน์ให้สามารถเข้าถึงและครองใจเหล่าลูกค้าได้อย่างสมบูรณ์แบบ
“ซาบีน่าได้ร่วมมือกับ ช้อปปี้ ในการทำความเข้าใจและเข้าถึงทุกเส้นทางการจับจ่ายของลูกค้า (Customer Journey) ไม่ว่าจะเป็นการยกระดับการสร้างตัวตนบนโลกออนไลน์ผ่านการทำโฆษณา การวางแผนการสื่อสารการตลาดอย่างมีประสิทธิภาพ ไปจนถึงการสร้างสรรค์แคมเปญการตลาดออนไลน์ที่น่าตื่นเต้น ซึ่งนอกจากจะช่วยเพิ่มโอกาสในการปิดการขายแล้ว ยังเป็นหนึ่งในแนวทางที่ช่วยเสริมสร้าง Loyalty และความผูกพันระหว่างแบรนด์กับลูกค้าอีกด้วย โดยซาบีน่า จะยังคงเดินหน้าสานต่อความมุ่งมั่นในการยกระดับความสามารถของแคมเปญการตลาดของเราอย่างต่อเนื่อง ภายใต้แนวคิดที่เชื่อว่า การช้อปปิ้งที่ดี ไม่ได้เป็นเพียงแค่สินค้าราคาถูกที่สุด แต่ต้องเป็นประสบการณ์ที่ดีที่สุด” นางสาวดวงดาว กล่าว
ทั้งนี้ ซาบีน่า จะยังคงเดินหน้าพัฒนากลยุทธ์การตลาดออนไลน์ร่วมกับช้อปปี้บน Shopee Mall อย่างต่อเนื่อง เนื่องจากพฤติกรรมผู้บริโภคที่หันมาพึ่งพาช่องทางออนไลน์ อีกทั้งยังเป็นช่องทางสำคัญที่จะช่วยให้บริษัทฯ สามารถเดินหน้าสร้างการเติบโตให้กับธุรกิจได้อย่างมีประสิทธิภาพท่ามกลางสถานการณ์อันท้าทายนี้ โดยซาบีน่าตั้งเป้ายอดขายจากช่องทางออนไลน์ภายในสิ้นปี 2564 จะมีอัตราการเติบโตไม่น้อยกว่า 15% เมื่อเทียบกับปีก่อน หรือคิดเป็น 25-30% ของยอดขายทั้งหมดของบริษัทฯ
กดติดตามร้านค้า Sabina Official Shop บน Shopee Mall เพื่อไม่ให้พลาดข่าวสารและโปรโมชั่นล่าสุด ได้ที่ https://shopee.co.th/sabina_thailand